D E 

TUMORE  KELOIDE. 


DISSERTATIO 

INAUGURAEIS  MEDICO  - CHIRURGICA, 

QUAM 

CONSENSU  ET  AUCTORITATE 

GRATIOSI 


MEDICORUM  ORDINIS 

IN 

UNIVERSITATE  LITERARIA  GRYPHICA 


PRO  SUMMIS 


E MEDICINA, 


<#  13 


S V 


ET  ARTE  OBSTETRICIA 

^ 1IONOR mus 

RITE  IMPETRANDIS 

7 Di0  ^XXI.  MENSIS  AUGUSTI  ANNI  MDCCCLIV. 

PUBLICE  DEFENDET 


"S  / 


AUCTOR 

CHRISTIANUS  FELDMANN, 

GUESTPIIALUS, 


ADVERSARIORUM  PARTES  SUSCEPERUNT 

F.  BARTSCHER,  dr.  med. 

A.  FFTIAElflljliliEjR.,  cand.  med. 

«9.  IjISSJEAI  SIAT,  cand,  med, 



SUNDIAE, 

TYPIS  JULII  SANDHOP. 


Digitized  by  the  Internet  Archive 

in  2016 


https://archive.org/details/b22358286 


VIRO  OPTIMO,  DILECTISSIMO 


G.  J.  F.  WENDT 


FAUTORI  HUMANISSIMO 


H A S C E 


LITERAROI  PRIMITIAS 


\ 


PIO  GRATO QUE  ANIMO 


*'  > * 


DEDICAT 


AUCTOR. 


Praefatio 


V 


-Accedenti  milii  ad  conscribendam  dissertationem 
commemorandum  videtur,  diversissimas  esse  de  ea 
re,  de  qua  scripturus  sum,  auctorum  opiniones. 
Qu  as  diversitates , quae  a viris  doctissimis  tolli 
non  potuerunt,  equidem,  tiro,  neque  sublaturum 
me  esse  hac  scriptiuneula  spero,  neque  de  morbo 
ipso  res  novas  me  relaturum;  sed  hanc  mihi  de- 
sumsi  materiam,  et,  ut  de  re  commemoratu  digna 
atque  a me  ipso  observata  scribam,  et  officio  dis- 
sertationis inauguralis  conscribendae  satisfaciam. 
— Observatus  enim  est  nostro  in  nosocomio  aegro- 
tus, qui  tumoribus  beloidibus  cicatricum  laborabat, 
per  quem  mihi  et  facultas  et  occasio  scribendi  de 
bis  tumoribus  est  data. 


II 


Itaque  huncce  commentariolum  publico  exa- 
mini submittens,  boc  unum  precor,  ut  quae  deside- 
rarentur, humaniter  lectores  benevoli  excusent, 
viribusque  parum  exercitatis,  si  forte  erraverim, 
indulgeant* 

Nomen  et  liistoria  morbi. 


P riori  iempore  -tumori  keloidi  diversa  nomina 
data  sunt:  „Cancroid,  Cancrois,  Cancroma,  Can- 

celli, Scirrhoid,  Cheloid,  Kelodes44;  hoc  vero  tem- 
pore omnes  auctores  nomine  ,,Keloid44  utuntur. 
Quo  de  tumore  keloide  Alibert  ’)  primus  scrip- 
sit, qui  hunc  morbum,  nomine  ,,Cancroid44  des- 
cripsit 1 2).  Quamquam  initio  ceteri  quoque  scrip- 
tores hoc  nomine  utebantur,  tamen  apud  Fuchs  3) 
etiam  nomina:  ,, Cancroma,  Cancelli44,  invenimus. 

Anglici  scriptores  nonnunquam,  ut  dicam  J.  C o 1 e y 4) 
praeter  nomen  ^cirrhoid’4  etiam  voce  ,,Cancroid44 
usi  sunt.  Hajer  aut  Biett  nomine  „Keloid44  vel 
,, Cheloid44  usus  est,  quo  nomine  primum  tantum 


1)  ©truse.  tteberftdjt  ber  £autfranffyt.  p.  86.  Serltn  1829. 

2)  9tuft.  $beorct.»pract.  £anbbu<$  ber  d|tr.  23b.  IV.  p.  372, 
SSerttn  1831. 

3)  Die  franffjaft.  23cratiberung.  b,  $aut  unb  ifyrer  5ln- 
fyauge,  p.  571.  ©ottingen  1840. 

4)  ©cbnttbt.  Sahrhuc^,  b.  gefammt.  5D2cb.  23b,  XXX.  p.  59» 
Seipjig  1841. 

tumores,  qui  integra  in  cuti  oriebantur,  posteriori 
tempore  ii  quoque,  qui,  quod  a P.  Rayer1)  nobis 
dictuui  es t,  saepe  in  vetustissimis  cicatricibus  existe- 
bant,  nominari  soliti  sunt.  Itaque  priores  scripto- 
res de  tumore  keloide  omnino  discrepuerunt,  donec 
Dieberg  2),  qui  tumoribus  omnino  studebat  et 
tumorem  keloidem  cum  aliis  cicatricum  degenera- 
tionibus persaepe  commutari  atque  hoc  nomine 
duo  diversissima  tumorum  genera  significari  inve- 
nit, tumorem  keloidem  in  tumorem  keloidem 
spontaneum,  qui  tantum  integra  in  cuti  oritur, 
atque  in  tumorem  keloidem  cicatricum,  qui 
tantum  in  cicatricibus  existit,  divisit. 


I. 

De  tumore  keloide  spontaneo. 

§•  i. 

Signa  morbi. 

Symptomata  essentialia.  Cutis  adhuc 
sanae  atque  integrae  pars  quaedam  sine  ulla  occa- 
sione prurire  et  urere  coepit,  sensimque  protube- 
rantia existit  parva,  rubra,  aliquantum  dura,  ma- 
gisque lata,  quam  alta.  Tumor,  hoc  modo  ortus, 
quum  neque  urere,  neque  prurire  desinat,  diversa 
singulis  in  casibus  celeritate  crescit,  ita  ut  tum  in 
nonnullis  mensibus,  tum  in  compluribus  annis  ma- 


1)  Traite  des  maladies  de  la  poau.  Paris  1835. 

2)  Dieberg.  Deutfrtje  9?r.  33.  p.  271.  23crltn  1852. 

gn  i tu  di  nem  unius,  vel  plurimorum  digitorum  asse- 
quatur.  Plurimis  in  casibus  unum  tumorem  inve- 
nimus, nec  raro  complures  diversis  in  partibus 
corporis  humani  aut  eodem  tempore,  aut  alter  post 
alterum  apparent.  Sic  Biett  ')  in  uno  homine 
octo  tumores,  haud  procul  a se  distantes,  obser- 
vasse refertur.  Tumor  huc  atque  illuc  moveri  po- 
test, exque  cuti  se  circumdante  raro  i»i  us,  quam 
unam,  vel  duas  lineas  prominet,  cujus  forma  est 
ovalis,  tum  angularis  atque  irregularis,  tum  ob- 
longa. Qui  quoque  telae  cellulosae  subcutaneae 
ita  affixus  est,  ut  solum  cum  ea,  non  supra  eam 
moveri  possit. 

Ex  marginibus  autem  tumoris  processus  pro- 
minentes, rubri,  incurvati,  lineae  quartam,  dimi- 
diam partem,  vel  lineam  unam  lati,  diversas  in 
partes  paullatim  prodeunt,  atque,  si  tumor  angu- 
latus, ab  uno  vel  pluribus  angulis,  si  est  ovalis, 
ab  uno,  vel  pluribus  lateribus,  ut  Dieberg  2)  refert, 
di  vergunt.  Quos  processus  Alibert  3)  ,.grappes“ 
nominat,  quum  eos  cum  testudinis  aut  arachnes 
pedibus,  aut  cancri  brachiis  (qua  ex  re  nomen 
,,Cancroidisu,  tumori  keloidi  priori  tempore  tri- 
buti, ortum  est),  tumorem  ipsum  cum  corpore  ani- 
malium illorum  comparet.  Major  vero  est.tumo- 
ris  similitudo  cum  cicatricibus  prominentibus,  irre- 
gularibus, disparibns,  e combustione  exortis. 


1)  1.  c. 

2)  cf.  Deutf^e  mM  1. 

3)  cf.  b c. 


C. 


41 


Tumor  keloides  superficiem  praebet  planam, 
concavam  magis,  quam  convexam,  quum  margines 
plus  supra  cutim  promineant,  quam  pars  media  et 
ejus  epidermis,  attenuata,  saepe  micans,  paullulum 
plicata,  interdum  desquamatur,  quod  vix  sensibus 
percipi  potest.  In  colore  tumoris  rubicundo, 
modo  pallidiore,  modo  rubriore,  complurimae  et 
subalbiores  et  rubidiores  cernuntur  lineae,  quae 
postremum  dictae,  ut  Dieberg  1 ) refert,  a vasis 
venosis  parvis  exoriuntur;  ceterum  vero  rubor  ca- 
lore augetur,  digiti  compressione  tollitur.  Quae 
cutis  permutationes  pruritum  continuum  provocare 
solent,  qui  noctu  atque  tempore  menstruationis, 
quo  et  rubor  plerumque  augetur,  magis  sentitur2). 

Quod  attinet  ad  sedem  tumoris  keloidis  spon- 
tanei, lii  tumores  omnibus  in  partibus  corporis 
bumani,  praecipue  in  parte  superiore  sterni  inve- 
niuntur; tum  quoque  in  parte  posteriore  brachio- 
rum, in  bumeris,  in  parte  anteriore  colli,  in  cer- 
vice, in  partibus  corporis  extremis,  in  facie,  per- 
quam tamen  raro,  observati  sunt,  ex.gr.  a C o 1 ey  3), 
qui  tumorem  keloidem  spontaneum  semel  tantum  in 
capite  a se  animadversum  esse  enarrat. 

S y m ptomata  accidentalia.  Calor  in  eo 
loco,  quo  tumor  inbaeret,  aliquantum  adauctus 
est,  etiam  pruritus  atque  ardor,  qui  noctu  plerum- 
que augeri  solent,  interdum  dolorum  excruciantium 
ac  pugentium  assequunhir  gradum.  Neque  tactu, 


1)  cf.  Deutfdje  0intf  1.  c 

2)  gud)3  1.  c. 

3)  in  ^ufTS  £>aubt\  b.  Gilnv.  23b.  IV.  p.  373. 

neque  ipsa  compressione  tumoris  dolores  fere  au- 
gentur, saepe  etiam  plane  desunt,  ut  cutis  tantum 
propter  extensionem  paullulum  dolorifica  appareat. 
l)e  symtomatibus  autem  accidentalibus,  quae  ad 
complures,  si  adsunt,  parvos  tumores  accedunt, 
alia  referuntur  ab  aliis  auctoribus.  Alibert  ') 
lioc  in  casu  dolores  augeri  et  multo  acriores  fieri 
confirmat,  Cazenave  tamen  et  Schedel 1  2)  nullos  ad- 
fuisse dolores  referunt,  quamvis  complures  parvi 
adfuerint  tumores.  Attamen  Fuchs  3)  in  mulieri- 
bus, tempore  menstruationis , et  ruborem  et  dolo- 
res plerumque  augeri  contendit,  aliis  autem  in  ho- 
minibus, si  tonitrua  imminent.  Jam  quod  genera- 
ti m de  molestiis  accidentalibus  dici  potest,  omni- 
bus rebus,  quae  systema  vasorum  sanguinis  irri- 
tent, ut  calore,  plethora,  spirituosis,  tempore  ver- 
nali dolores  augeri,  frigore  tamen,  diaeta,  reme- 
diis sedantibus,  venaesectionibus,  eos  diminui  inter 
omnes  constat  4). 

§•  2. 

Decursus  et  exitus. 

Tumorem  keloidem  sqontaneum  appellare  pos- 
sumus morbum  chronicum,  perseverantem,  qui  mul- 
tos annos  explere,  commutationesque  cutis  totam 
per  vitam  saepe  permanentes  provocare  potest. 
Interdum  nullos  dolores  secum  fert  morbus,  diffor- 

1)  Alibert,  Description  des  maladies  de  la  peau,  Paris  1806. 

2)  Cazenave  et  Schedel.  Abrege  pratique  des  maladies  de 
la  peau.  Uruxelles  1834,  p,  213, 

3)  1.  c. 

4)  3{amberg  1.  c. 

mitateque  tantum  molestus  est,  interdum  vero, 
praesertim  si  celeriter  progreditur,  aut  dolori- 
bus, aut  pruritu  vehementer  aegrotum  excruciat. 
Rayer  *)  in  muliere  quadam  nodulum,  ciceris  mag- 
nitudine, parva  laesione  exortum,  observavit,  quem 
a trigesimo  quinto  jam  aetatis  anno  in  sterno  in- 
haesisse enarrat.  Decem  denique  annis  post,  men- 
struatione cessata,  hoc  ex  nodulo  tumor  keloides 
exstitit,  qui,  quum  mulier  sexaginta  tres  annos 
nata  esset,  magnitudinem  duodeviginti  linearum, 
altitudinem  autem  trium  linearum  jam  assecutus 
esse,  tresque  jam  processus  emisisse,  confirmatur. 

Alibert 1  2)  duos  aegrotos  ad  sanitatem  perve- 
nisse vidit;  mulierem  enim  quandam,  quum  in  sta- 
dium decrepiditatis  intrasset,  tum  hominem,  quem, 
sede  alio  translata,  cum  diu  in  Italia  versatus  es- 
set, sanum  factum  esse,  ac  tumore  paullatim  eva- 
nescente, plicas  in  cuti  albas,  cicatricibus  similes, 
exstitisse  enarrat.  Qua  re  significari  putat  Alibert, 
partes  quasdam  retis  Malpighii  esse  consumptas  3). 
Exulcerationem  quidem  tumoris  keloidis  spontanei 
Struve  et  Vallerand  de  la  Fosse  4)  quidam  obser- 
vasse dicuntur,  neuter  vero  ulcera  diligentius  ac- 
curatiusque  descripsit.  At  Rayer  5)  tumorem 
exulcerari  certo  confirmat. 


1)  Gaz.  des  liopit.  1845. 

2)  $ud)£  1.  c. 

3)  cf.  Dcutfcbe  .ftltmf  p.  272. 

4)  cf.  guct)$  p.  574. 

5)  Gaz.  ined.  1842. 


§.  3. 


Anatomia  pathologica. 

Alibert  l)  tumorem  keloidem  ex  tela  conden- 
sata, subalba,  fibrosa,  cujus  filamenta  solide  inter 
se  contexta  sunt,  compositum  esse  describit.  Co- 
ley  2)  ortum  esse  tumorem  ex  massis  scrophulosis 
putat,  quae  in  tela  cellulosa,  sub  ipsa  cutis  super- 
ficie depositae  essent,  et  suae  sententiae  sufFragatiir 
et  forma  et  duritie  tumoris  atque  eo,  quod  ad  re- 
sorptionem se  inclinare  dicit.  Ttokitansky  3)  de 
tumore  keloide  scribens  callum  fibro  idem  eum 
nominat.  Meus  praeceptor  111.  S.  Schultze  in 
praelectionibus  de  anatomia  pathologica  haec  de 
tumore  keloide  dixit:  Complurimae  atque  diversis- 
simae cutis  luxuriationes  sub  nomine  tumoris  ke- 
loidis  descriptae  ab  auctoribus  inveniuntur.  Unde 
apparet,  qua  fieri  possit,  ut  nonnulli  exstirpatione 
tumorem  ita  tolli  posse  affirment,  ut  nunquam  re- 
diret; alii  exstirpatione  nihil  effici  dicant,  sed  re- 
mediis internis  resorptionem  tumoris  posse  pro- 
vocari; alii  exulcerationem  a se  observatam  esse 
tradant,  quae  aut  dyscrasiam  tuberculosam,  aut 
syphiliticam,  aut  leprosam  complicationem  indica- 
ret. Qua  re  S.  Schultze  dicit,  tumorem  keloi- 
dem non  esse  speciem  peculiarem  tumorum,  sed  aut 
tumorem  fibroidem,  sicut  nobis  elementa  ana- 
tomica ostendant,  qui  igitur  exstirpatione  facillime 


1)  $U($3  1.  c. 

2)  Deutfc^e  1.  c. 

3)  cf.  ^ofitangfp.  $anbb*  b.  prttfyoh  Shtat,  23b.  II.  p,  97. 
2Bien  1844. 


possit  sanari,  aut  cachexiae  cujusdam  stolonem, 
quae  aut  depositione  massae  tuberculorum  in  cuti, 
aut  luxuriatione  singularum  partium  elementarium 
cutis  ipsius,  quae  etiam  in  lepra  et  syphilide  repe- 
riatur,  exitum  externum  quaerat. 

Neque  dubitari  potest,  structuram  tumoris  ke- 
loidis  anatomicam  omnino  fere  ignotam  esse,  di- 
versissimasque  de  hac  re  esse  auctorum  sententias. 
Imo  a nonnullis  ne  mentio  quidem  hujus  tumoris 
facta  est.  Non  raro  etiam  investigationes  micro- 
scopicae  necessario  sunt  omissae,  quum,  ut  in  com- 
pluribus hominibus,  tum  et  in  aegrotis  tantus  fue- 
rit sanguinis  atque  cultri  horror,  ut  neque  verbis, 
neque  pecunia  promissa  commoti,  minimam  partem 
a medico  sibi  excidi  paterentur.  Hanc  ob  rem  et 
in  nostro  nosocomio  tumor  keloides  cicatricum  mi- 
croscopice  investigari  non  potuit  1). 

§.  4. 

Diagnosis. 

a)  Tumor  keloides  spontaneus  a car- 
cinomate differt  compluribus  rebus.  Praebet 
enim  adspectum  tumoris  magis  plani,  processibus 
linearibus  praediti,  quaeres  non  sunt  carcinomatis; 
neque  tumor  exulcerari  dicitur,  ut  carcinoma.  Cu- 
tis, tumorem  circumdans,  non  apparet  flaccida  at- 
que sicca,  sed  sana;  dyscrasia  carcinomatosa  non 
adest,  glandulae  quoque  lymphaticae,  tumori  vici- 


])  ef,  Histor,  morb,  scq. 

nae,  ut  dicitur,  non  intumescunt,  in  carcinomate 
contraria  observari  notissimum  est. 

b ) A tuberculis  syphiliticis  cutanei s, 
cum  quibus  confundi  possit,  tumor  keloides  haere 
discerni  potest,  quod  tubercula  syphilitica  magis 
rotunda,  concumulata,  coloreque  sunt  rubido,  cu- 
pro similes,  atque  livido,  et  symptomata  , vel  uni- 
versalia, vel  localia  infectionis  syphiliticae  plerum- 
que secum  ferunt.  Jam  si  complures  adsunt  tumo- 
res keloides  spontanei,  solum  ex  absentia  coloris, 
aeri  similis,  et  lividi,  symptomatumque  syphilidis; 
praeterea  ex  anamnesi  vera  tumoris  keloidis  spon- 
tanei natura  potest  cognosci. 

c)  Ad  distinguendum  tumorem  k e 1 o i- 
dem  spontaneum  a ci  ca  tri  cibus,  combustione 
praecipue  ortis,  investigandum  est,  utrum  combu- 
stio antecesserit,  an  sua  sponte  exstiterit  tumor, 
atque  ita  ex  relatis  diagnosis  statuenda. 

d ) Si  cornua  humana  in  cuti  crescere 
incipiunt,  aut  calli  adsunt,  secum  non  ferunt  dolo- 
res et  pruritum,  etiam  ex  systemate  vasorum  non 
pendent,  quibus  rebus  a tumore  nostro  differunt. 

ej  A ceteris  tumoribus  et  forma  et  pro- 
cessibus linearibus  facillime  discerni  potest  tumor 
keloides  spontaneus  1). 

§•  5. 

Aetiologia. 

Nihil  adhuc  certi  de  ea  constitui  potest,  cum 
morbus  iste  nimis  raro  observaretur.  Verisimile 


2)  £)tef>erg.  — £)eutf($e  $Itntf  k c. 

est,  dyscrasiam  aliquam  tumorum  esse  causam, 
quum  tumores  keloides  spontanei  exstirpati  denuo 
existere  soleant  *),  attamen  Velpeau 1  2),  postquam 
duos  exstirpavit  tumores  keloides  spontaneos,  al- 
terum rursus  ortum  esse,  alterum  nunquam  rediisse 
enarrat;  nisi  quis  forte  una  cum  exstirpatione  et 
dyscrasiam  sublatam  esse  putet.  Ignotum  quoque 
est,  quibus  ex  dyscrasiis  tumores  isti  proveniant, 
utrum  ex  iis,  quae  nobis  jam  notae  sint,  an  ex 
aliis,  adhuc  nobis  ignotis. 

Coley  3)  quidem  semel  remedio  antisyphilitico 
efficacissimo,  Jodo,  aegrotum  sanavit,  tum  in  duo- 
bus hominibus  in  ulcera  scrophulosa  transiisse  tu- 
mores idem  confirmat.  Non  igitur  discerni  potest, 
utrum  syphilis,  an  scrophulosis,  an  alia  dyscrasia 
tumorum  istorum  causa  sit.  In  multis  quoque  hoc 
tumore  keloide  laborantibus,  neque  ulla  affectio 
localis,  neque  universalis  reperiri  potuit,  quod  ex 
triginta  tribus  morbi  casibus,  a Ilieberg  4)  diligen- 
ter accuratiusque  collectis  ac  compositis  satis  elu- 
cet. Aegroti  plurimi  erant  generis  feminini,  atque 
intra  quinque  usque  ad  triginta  sex  annos  nati, 
quorum  octo  sanati,  undecim  ad  integritatem  non 
perducti  sunt,  quatuordecim  in  dubio  remanserunt. 
Nonnulli  morbum  provocari  in  hominibus,  consti- 
tutione scrophulosa  praeditis,  eo,  quod  eorum  san- 


1)  Alibert.  — Gaz.  des  hopit.  No.  58.  p.  229.  Paris  1845, 

2)  Velpean.  — Gaz.  des  hop.  1845.  a.  fl.  £), 

3)  Coley.  — Gaz.  d.  hop.  1845. 

4)  — £)eutfcf)e  ^Itntb  h c. 

guis  a <1  inflammationem  valde  inclinatus  sit,  con- 
tendunt, praecipue  Colley ‘);  alii,  ex.  gr.  Alibert2), 
morbum  dyscrasiae  carcinomatosae  propter  dolo- 
res acres  ac  pungentes,  partini  licheni,  propter 
desquamationes  furfuraeeas,  similem  esse.  Fuchs3) 
dubitare  se  profitetur,  utrum  tumores  keloides  spon- 
taneos scrophulosihus  cutaneis  adnumeret,  nec  ne. 
Vidisse  se  quidem  Lutetiae  Parisiorum  anno  1829 
inter  aegrotos,  quos  Alibert  curabat,  puellam  quan- 
dam  narrat,  in  qua  glandularum  lymphaticarum 
scrophulosis  esset  perspicua,  cujusque  tumor  ke- 
loides ipse  et  colore,  et  decursu  tardo  et  telae  cel- 
lul  osae  affinitae  mutatione  simillimus  esset  tuber- 
culis scrophulosis ; attamen  quum  dolores  acriores 
esse,  et  tumores  a systemate  vasorum  si  modo  quo- 
que aliquantum  dependentes,  quum  in  sanis  homi- 
nibus atque  interdum  in  senibus  exstitisse,  quum- 
que  rarissime  exulcerari  cognovisset,  de  scrophu- 
losa  natura  dubitare  coactus  est.  Itzigsohn  4)  tu- 
morem keloidem  dyscrasiae  eujusdam  crisin  esse 
perfectam,  ut  condylomata  syphilidis,  eumque  cu- 
ratione locali  removeri  posse  putat.  — Similis  sen- 
tentia invenitur,  qua  dyscrasia  interna  quasi  cutis 
morbo  exhauriri,  contenditur,  tumoresque  ortos 
tum  demum  excidendos  esse,  quum  maturitatem 
perfectam  assecuti  essent  5). 

{ 

1)  Gaz.  med.  de  Paris»  p.  221.  1842. 

2)  Alibert  1.  c. 

3)  1.  c. 

4)  3>utfd)c  4Umtf  1.  e. 

5)  Gaz.  des  liopit.  ^io.  58.  p.  229.  Paris  1845* 

Tumorem  keloidem  spontaneum  propterea  in 
certis  tantum  corporis  partibus  oriri,  Dieberg  1 ) 
contendit,  quod  in  tendineis  tantum  telis,  in  qui- 
bus tela  fibrosa  praevaleat,  quarumque  aponeuro- 
ses solidae  sint,  existere  soleat.  Quod  attinet  ad 
causas  occasionales,  in  omnibus  fere,  qui  hisce  tu- 
moribus laborabant,  reperiri  potuerunt  nullae; 
perpauci  tantum  leviter  se  esse  laesos  vel  ungui, 
vel  cultri  mucrone,  aliisve  rebus,  retulerunt,  his- 
que  laesionibus  tumores  provocatos  esse,  affirma- 
verunt 2).  Jam  in  uno  aegroto,  de  quo  Alibert  3) 
scribit,  et  in  altero,  quem  Cazenave  4)  observavit, 
tumor  keloides  ex  rimula  quadam  provenisse  vi- 
detur. 

§•  6. 

Prognosis. 

Tumor  keloides  spontaneus  non  est  quidem 
morbus  periculosus,  sed  pertinax,  diutinus,  defor- 
mans, saepe  etiam  cum  doloribus  conjunctus  5). 

§•  7- 

Curatio. 

Quod  attinet  ad  remedia  localia,  diversissima 
adbibita  sunt  genera  unguentorum,  tum  Pulv.  Cosmi, 
Lap.  infernal.,  Zinc.  muriat. , Pasta  caustica,  di- 
versa Jodi  praeparata;  cauterisatio , exstirpatio; 

1)  £>eutfcfce  1.  c, 

2)  gucfcg  h o* 

3)  Gaz.  d.  bopit,  1.  c. 

4)  (Sajenaue  1.  c. 

5)  1.  c. 

omnia  tamen  sine  nilo  prospero  eventu.  Post  ex- 
stirpatio n e m saepissime  in  cicatrice , vix  orta, 
iterum  novi  tumores  keloides  existebantur,  qui  non 
raro  majores  fiebant,  acrioresque  dolores  secum 
ferebant,  quam  tumores  pristini.  Neque  verisimile 
est,  c o m p r c s s i o n es,  a Rayer  ')  laudatas  , in  tu- 
more keloide  spontaneo,  plus  effecisse,  quam  haec 
cetera  remedia.  Attamen  Alibert * 1  2)  caustione  tu- 
moris cum  acido  nitrico  concentrato,  quid  optave- 
1 rit,  assecutus  esse  narratur. 

Remedia  interna  praecipue  ad  djscrasiam, 
ut  sv phili dem , scropbulosin , si  quae  adest,  spe- 
ctant, adhibentiirque  vel  remedia  antisjphilitica, 
praecipue  Jodum,  vel  antiscropbulosa.  Ceterum 
Cicuta,  Aconitum,  «fodina,  Mercurialia,  Arsenica- 
lia,  aquae  minerales,  Decoct.  Zittmanni,  Pollini  et 
alia  praescripta  fuere;  neque  tamen  eorundem  re- 
mediorum semper  videbatur  idem  effectus  3^).  Ram- 
berg4)  curationem  per  diaetam  et  inediam  una  cum 
detractionibus  sanguinis  localibus  adbibendam  pro- 
ponit, sicut  Fearon,  Pouteau,  Lasserre  et  alii  in 
carcinomate  iis  usi  sunt,  quum  et  molestias  morbi 
certissime  iis  leniri,  et  tumores  ne  crescant  prohi- 
beri cognoverint.  Dieberg  5)  eam  curandi  rationem 
maxime  probat,  quam  Cazenave  6)  proposuit  atque 

* * 

1)  cf.  gudbS  1.  c. 

2)  cf.  9?amberg.  — £bb.  b.  (S()ir.  1.  c. 

3)  cf.  guctjg  J.  c. 

4)  9?u|t’3  £bb.  b.  dbir.  1.  c. 

5)  3Dcutfcbe  jtlinif  1.  c. 

6)  Cazeuave,  Abrege  patrique  des  maladies  de  lapean,  1,  c. 

2 * 

Coley  ’)  efficacissimam  laudavit,  qui  est  usus  Jodi 
internus  et  externus.  Attamen  ad  usum  externum 
non  Ungt.  Jodi,  sed  Tinct.  Jodi,  qua  tumores 
saepissime  oblinantur,  una  cum  curatione  per  diae- 
tam et  inediam  commendat.  Nimii  dolores,  pru- 
ritusque nimis  vehemens  cataplasmatibus  narco- 
ticis, spiritu  sulpburico  aethereo,  chloroforinio, 
plerumque  tolluntur,  quamquam  chloroformium  fa- 
cillime excoriationes  efficit. 

II. 

De  tumore  kcloide  cicatricum* 

§.  l. 

Historia. 

Rayer 1  2),  Yelpeau  3),  alii  tumorem  keloidem 
et  cicatricum,  et  spontaneum,  eosdem  esse  opinan- 
tur, qua  de  causa  hunc  tantum  »KeIoid«  nominant. 
Alibert  autem  hunc  tumorem,  ut  Fuchs  4)  enarrat, 
nomine  »Keloide  fausse«  descripsit  et  Follin  5 6)  bis 
tumoribus  nomen  dat:  »Tumenrs  fibro-cellulaires», 
dicens:  »Sous  ce  titre  je  comprendrai  desormais 

la  keloide  dite  cicatricelle  par  31.  Yelpeau. « Post- 
remo Wutzer  fi)  tumorem,  ab  eo  descriptum,  qui 
a Dieberg  7)  »tumor  keloides  cicatricum^  cognos- 

1)  Gaz.  med.  1.  c. 

2)  Gaz.  des  hopit.  1845.  No.  58.  p.  223. 

3)  Gaz.  des  hop.  1845.  fl.  a.  £)♦ 

4)  1.  c. 

5)  Gaz.  des  hopit.  1849.  No.  75.  p.  30(). 

6)  cf.  Deutfcfre  SUinif  1851.  No.  14.  p.  148. 

7)  cf.  Elinit  1852.  No.  35.  p,  387. 

citur,  cum  iis  commutat,  quos  Ilawkins  l)  «tumo- 
res verrucosos  cicatricum»  nominavit. 

§•  2. 

Signa  morbi. 

Quum  tumor  keloides  in  cicatrice  existat,  a 
Dieberg  tumor  keloides  cicatricum  nominatus, 
unum  in  ea,  aut  complures  parvos  durosque  tumo- 
res oriri,  aut  cicatricem  totam  paullulum  elFerri 
videmus.  Qui  tumores  longum,  vel  breve  per  tem- 
pus constare  possunt,  priusquam  aegrotus,  dolore 
vel  aliis  molestiis  commotus,  animum  suum  in  eos 
convertit.  Interdum,  cum  complures  per  annos 
fuerint,  aut  minores  fiunt,  vel  omnino  evanescunt, 
aut  paullatim  pruriendo  et  dolendo,  ut  tumor  ke- 
loid  es  spontaneus,  amplificantur  2).  Quum  tali 
modo  tota  cicatrix  permutetur,  color  ejus  fit  ru- 
bens, aut  lividus  et  major  existit  tumor,  media  parte 
paullo  profundior  et  partibus  circumdantibus,  ali- 
quanto elatior.  Omnibus  in  cicatricibus,  quacun- 
que in  parte  corporis  bumani  inveniuntur,  tumores 
keloides  cicatricum  oriri  possunt  3).  Si  vero  in 
cicatrice  unus  aut  complures  parvi  tumores,  paul- 
latim crescentes,  oriuntur,  excrescentiae  existunt 
persaepe  pedunculatae.  Quum  vero  complures  tu- 

])  Medico-chirurgical  transaotions.  Vol.  XIX.  33orIefun<jen 
uber  toi^fige  ©egenftanbe  t>.  tfyerap.  unb  operati».  g^{r.  »ott 
(5.  £at»ftn$  unb  3.  £tfton.  51.  t>.  (£n0b  »on  gr.  53e|)renbb 
1847.  p.  530. 

2)  cf.  Tum.  kel.  spont,  p.  2.  3, 

3)  of,  i Sistor,  morb.  adj. 

mores  hujus  generis,  quorum  alii  aliis  proximi 
gignuntur,  qui  paullatim  crescunt,  spatium  sibi 
coangustent,  se  complanantes,  pectinatam,  cristae 
galli  similem,  et  condylomatosam  praebent  formam. 
Qui  tumores,  praecipue  initio,  cum  paullo  e cica- 
tricis superficie  efferuntur,  plerumque  duri  solidi- 
que sunt,  postea  fiunt  molliores.  Quam  consisten- 
tiae  diminutionem  ex  eo  pendere  Dieberg  *)  opi- 
natur, quod  idem  numerus  fibrarum,  quae  initio 
inter  se  proximae  sunt,  postea,  quum  sese  exten- 
derint, spatio  majore  accepto,  minus  condensam 
telam  gignat.  Quamquam  color  cutis,  quae  cica- 
tricem circumdat,  plerumque  non  commutatus  est, 
neque  permulta  vasa  adsunt,  tamen  aliis  in  aegro- 
tis, superficie  jam  contacta,  quae  par  est  tumori 
keloidi  spontaneo 1  2),  permultam  sanguinem,  aliis 
vero,  quum  tumor  exsecaretur,  multo  minorem  san- 
guinem effluere  animadversum  est,  nullo  tamen 
aegroti  periculo.  Illius  tumoris,  qui  cum  partibus, 
quae  subsunt,  initio  quidem  non  concrevit,  per- 
saepe autem  postea,  processus  in  cutim  pertinentes, 
cancri  brachiis  similes,  quum  in  cicatricibus,  la- 
tius atque  altius  serpentibus,  tum  in  singulis  par- 
vis tumoribus,  rarius  nimirum,  quam  in  tumore 
keloide  spontaneo,  observamus  3). 

Quod  attinet  ad  numerum,  plerumque  tantum 
una  in  cicatrice,  saepe  autem  in  pluribus,  vel  etiam 
omnibus  in  cicatricibus,  quae  adsint,  tumores  ke- 


1)  cf.  Dcutfd)e  $ltnif  1,  c, 

2)  Viti.  Tum.  hei.  spont.  pag.  4. 

3)  £)iekrg,  — £>eutf4)e  JUinif  1.  c, 


loides  oriri,  satis  constat,  quum  Cimolie  1 ),  Lute- 
tiae Parisiorum  acaclemiae  in  aegroto  quodam,  rem 
ita  sese  habere  ostenderit,  et  nostrum  quoque  in 
nosocomium  aegrotus  quidem  receptus  sit,  apud 
quem  in  omnibus  cicatricibus,  quae  triginta  sex  in 
diversissimis  corporis  partibus  inventae  sunt,  tu- 
mores keloides  observabantur  2). 

Qui  tumor  keloides  cicatricum,  ut  spontaneum, 
a systemate  sanguinis  vasorum  dependet,  qua  ex 
re  quoque  symptomata  accidentalia  sunt  eadem  3). 

§•  3. 

Decursus  et  exitus* 

Illi  cum  tumore  keloide  spontaneo  prorsus 
conveniunt.  Hoc  loco  autem  exulceratio  com- 
memoranda est.  quae  tamen  raro  apparet,  si  modo 
munditie  adbibetur,  contrario  autem  planities  pa- 
rietesque tumorum  se  attingentes  saepe  exulceran- 
tur, ulcusque  provocant  4 5).  In  casu  a me  obser- 
vato, permulta  ulcera  inventa  sunt  profunda, 
quorum  fundus  erat  dentatus,  luteus,  margines,  ex 
quibus  granulationes  eminebant  parvae  ac  rarae, 
duriusculi,  secretum  liquidum,  luteum.  Praeterea 
ulcera  longius  diffusa  sunt  illuc,  ubi  in  granula- 
tionibus non  aderant  vasa,  locaque  ista  apparue- 
runt subalba  s).  Ulcera  profundiora  Dieberg  6) 

1)  Gaz.  med*  de  Paris.  1842,  p.  221. 

2)  cf.  Histor.  inorb.  adj* 

3)  cf*  Tum.  kfd.  spont*  pag*  4,  5. 

4)  Deutfcbe  illtntf  1.  c. 

5)  Vid.  histor.  morb.  adj, 

6)  Deutfc&e  $Itntf  1.  c. 

raro  oriri  contendit’,  [eaque  causis  tantum  quibus- 
dam occasionalibus  provocari,  quum  tumores  ke- 
loides  cicatricum  per  se  non  sint  ad  exulce- 
rationem proclives,  rebus  que  tantum  ex- 
ternis i n ulcera  transmutentur.  Q,uam  sen- 
tentiam nos  quidem,  quum  aliter  se  rem  ha- 
bere, praesertim  si  dyscrasia,  ut  nostro  in  casu 
syphilitica,  adsit,  per  casum  in  nosocomio  nostro 
observatum  edocti  simus,  minus  probare  possu- 
mus. Ceterum  non  dubitamus,  ulcera  ex  ejusmodi 
tumoribus  orta,  munditie  atque  unguentis  aptis  sim- 
plicibus sanari  posse,  quod  et  Dieberg  confirmat, 
praesertim  si  remediis  idoneis  tollitur,  si  quae 
adest,  dyscrasia  l);  e contrario  non  negamus  ea, 
si  jam  diu  ulcera  duraverint,  pertinacissima  esse 
ipsisque  febrim  hecticam  ac  mortem  provocari 
posse. 

§•  4. 

Anatomia  pathologica. 

Follin  2),  cui  persaepe  occasio  data  erat,  tu- 
mores keloides  cicatricum  microscopio  inspiciendi, 
dicit,  tumorem  constare  e tela  subflava  et  conden- 
sa, cujusque  structuram  fibratam  jam  oculis  nudis 
esse  manifestam,  atque  in  persecando  crepitare. 
Succum  autem  proprium  ex  eo  exprimi  non  posse, 
sed  tantum  raro  liquorem  aqueum , sanguine  inter- 
dum intermixto,  subrubrum,  quae  omnia  sint  sin- 


1)  Vid.  liistor.  morbi  adject, 

2)  $Untf  1.  c. 

gularia  symptomata,  ut  Dieberg  *)  putat,  quia  ex 
tumoribus  verrucosis  llawkins,  quibus  illi  facile 
confundi  possunt,  succus  proprius  fere  semper  ex- 
primi possit.  In  tumore,  si  microscopio  inspicitur, 
fibrae  et  cellulae  diversis  in  evolutionis  stadiis  in- 
veniuntur. Discerni  possunt: 

1)  Globuli,  forma  plerumque  plusminus  ro- 
tunda, qui  magnitudinem  0,05  millimetri  non  raro 
assequuntur.  Quorum  in  parte  interna  nucleus, 
saepe  etiam  alia  corpuscula  molecularia  inveniuntur. 

2)  Magnus  cellularum  n u meru s,  qnae  vel 
hanc,  vel  illam  in  partem  extensae  sunt  in  longum, 
atque  adeo  a ceteris  cellulis  differunt,  ut  ex  earum 
natura  plerumque  tumores  keloides  cicatricum  co- 
gnosci possint.  Quas  cellulas  Follin  «corpora 
elliptica»  nominat,  quum  in  partibus  extremis 
non  diffissa,  sed  rotunda  et  obtusa  appareant,  neque 
in  lateribus  excavationes  ullae  centrales  invenian- 
tur. Quae  corpuscula  elliptica  ab  investigatoribus 
microscopio  saepe  non  videntur,  cujus  rei  causam 
in  eo  invenimus,  quod  haec  tenuis  tela  in  tabula 
vitrea  nimis  valde  trahatur  et  itaque  corpora,  fuso 
similia,  magis  in  prospectum  veniant,  animumque 
in  se  vertant.  Ilaec  corpuscula  elliptica,  quae  cla- 
rissima apparent,  si  liquore  pellucido  continentur, 
longa  sunt  circa  0,06,  lata  circa  0,02  Millimetri. 
Margines  eorum  non  adeo  sunt  certis  finibus  ter- 
minati. parte  in  interiore  nuclei  possunt  discerni, 


1)  1,  C. 

qui  splendore  suo  a rebus  se  circumdantibus  valde 
differunt. 

3)  Praeterea  corpuscula,  f u s o similia, 
quorum  jam  supra  mentionem  fecimus,  sub  iniero- 
scopio  in  his  telis  conspiciuntur.  Parte  in  media 
sunt  excavata,  partibus  in  extremis  in  longum  ex- 
tensa atque  accurvata. 

4)  Tum  in  his  tumoribus  etiam  fibrae  telae 
cellulosae  inveniuntur  ac  fibrae  elasticae. 
Fibrae  telae  cellulosae  in  fasces  conjunguntur,  qui 
inter  se  connexi,  texturam  faciunt  condensatam; 
fibrae  elasticae  non  tam  multae  adsunt  neque  tam 
magnae  sunt,  quam  eae,  de  quibus  supra  diximus; 
certis  sunt  finibus  circumscriptae  atque  in  se  in- 
volutae. Quae  fibrae,  si  cum  aliis  tumoris  parti- 
bus commixtae  sunt,  discerni  non  possunt,  sed  tum 
demum  in  lucem  prodeunt,  si  acidum  aceticum  ad- 
ditur, quo  partes  ceterae  pellucidae  redduntur,  et 
hae  fibrae  clarae  apparent. 

Quod  attinet  ad  rationem,  qua  singulares  telae 
partes  jam  descriptae  inter  se  conjunctae  et  com- 
positae sint,  particula  tumoris  keloidis  cicatricum, 
vixdum  orti , sub  microscopio  observata,  solum  ex 
corpusculis,  fuso  similibus,  composita  esse  appa- 
ret; si  vero  pars  quaedam  tumoris  veteris  observa- 
tur, nuclei  corpusculorum,  fuso  similium,  non  jam 
inveniuntur,  telaque  fibrosa  jam  apparet.  Hic 
adspeefus  saepissime  sese  praebet.  Si  demum  par- 
tem quandam  tumoris,  plane  jam  evoluti  atque  in- 
veterati sub  microscopio  inspicimus,  fasciculi  ap- 
parent fibrosi,  decussati,  atque  accurate  inter  se 


separati.  Quos  si  acido  acetico  irrigamus  , fibras 
elasticas  conspicimus.  Haec  fibrae  sicut  et  corpus- 
cula elliptica  complurima  inveniuntur  infra  cor- 
pora, fuso  similia  et  in  liquore,  de  quo  jam  dixi- 
mus, pellucido.  Quas  inter  telas  non  adeo  multa 
vasa  sanguinis  procurrunt,  ita  ut  tumor  non  muitis 
vasis  sanguineis  praeditus  esse  appareat.  Super- 
ficies tumoris  tenuo  epidermidis  strato  circumdata, 
quod  sub  microscopio  tantum  reperiri  potest. 
Wutzer  et  Bendz  l),  qui  tumoris  keloidis  cicatri- 
cum naturam  investigabant , eundem  tumorem  per- 
multis ex  fibris  cumulatis  constare,  sicut  tumores 
fibroides,  cognoverunt,  ita  ut  exsudatis  fibrosis  a 
Rokitansky  2)  descriptis,  adnumerari  possint. 

§•  5- 

Diagnosis. 

Tumor  keloides  cicatricum,  perpaucis  tantum 
exceptis,  par  est  tumori  keloidi  spontaneo  3).  Si- 
milis utriusque  forma,  similis  oriundi  ratio,  dolo- 
res, pruritus,  processus  lineares,  sjinpfomata  aci- 
cidentalia,  chronicus  decursus.  Si  tamen  respici- 
mus, tumorem  keloidem  spontaneum  in  sanis  tan- 
tum cutis  partibus,  tumorem  keloidem  cicatricum 
in.  cicatricibus  tautum,  itaque  in  telis,  singulari 
structura  praeditis,  atque  fibrosis,  oriri,  dispares 
esse  credamus.  Praeterea  accedit,  sicut  Dieberg  4) 

1)  cf.  Cppen^etm^  3cttfcfmft  23t>.  XVIII.  P.  343. 

2)  SBocfg  patfiot.  5lnatomie. 

3)  cf.  Tuin.  kel.  spout.  pag,  3-  4.  5. 

4)  cf.  Deutfcfie  1-  c. 


exemplis  nos  docuit,  quod  tumor  keloides  sponta- 
neus in  certis  tantum  corporis  humani  partibus 
inveniatur,  atque,  ut  ille  commemorat,  in  telis  ten- 
dinosis  libentissime  existat,  in  quibus  tela  fibrosa 
praevalet,  cujusque  aponeuroses  aliquantum  sunt 
firmae.  Quum  igitur  loco,  quo  oriantur,  inter  se 
differant  tumores  commemorati,  investigandum  est 
microscopii  ope,  utrum  et  natura  inter  se  diffe- 
rant. Etiam  eo  Dieberg  l)  a se  distare  illos  tumo- 
res putat,  quod  tantum  tumor  keloides  cicatricum 
exstirpatione  sublatus  sit,  spontaneus  minime.  Quem 
prosperum  eventum,  fortasse  eo  provocatum  esse 
putat,  quod  cum  cicatrice  excisa  et  fundus  tumo- 
ris, tela  fibrosa,  perfecte  deletus  sit.  Jam  quidem, 
quum  inter  triginta  duos  ab  eo  enumeratos  aegro- 
tos, tres  tantum  exstirpatione  sanati,  quinque  au- 
tem denuo  tumore  keloide  cicatricum  affecti  sint, 
atque  etiam  Velpeau  2)  semel  ipsum  tumorem  ke- 
loidem  spontaneum  prospero  cum  eventu  exciderit, 
nulla  differentia  inter  tumorem  keloidem  sponta- 
neum et  cicatricum  cognoscitur. 

A carcinomate  tumor  keloides  cicatricum, 
sicut  spontaneus,  iis  ipsis  discriminibus  discerni 
potest,  modo  exulceratione  excepta. 

A syphiliticis  cutis  tuberculis,  c o r (i u 
humano,  et  callis  iis  signis,  ut  tumor  keloides 
spontaneus,  discrepat3).  Cum  cicatrice  non  tam 
facile,  quam  tumor  keloides  spontaneus,  confundi 
potest,  praesertim  adjuvante  anamncsi. 


])  1.  o,  2)  cf,  Gaz.  des  lidpit.  1845. 

3)  cf.  Tum.  kel.  spont.  p.  8,  9. 


33 


§.  6. 

Aetiologia. 

Sicut  de  tumoris  keloidis  spontanei  aetiologia 
sententiae  tantum  hypotheticae  proferuntur,  ita  de 
tumore  quoque  keloide  cicatricum.  Dyscrasia  ali- 
qua eos  provocari,  nonnulli,  ex.  gr.  Dieherg  l), 
putant  propterea,  quod  post  excisiones  tumores 
redierunt.  Contra  vero  hanc  sententiam  dici  po- 
test, exstirpationem  saepe  prospero  eventu  fuisse, 
et  tumorem  keloidem  cicatricum  eodem  in  homine 
persaepe  tantum  in  una  cicatrice  exortum  esse,  ne- 
que autem  in  aliis.  Dieherg2),  qui  illis  assentitur, 
hanc  oh  rem  tumores  non  rediisse  affirmat,  quod 
initio  quidem  dyscrasia  adesset  minore  gradu, 
quae  tamen  ipso  tumore  oriundo  exstincta  sit.  Eo 
in  casu,  qui  nostro  in  nosocomio  observatus  est, 
dyscrasia  syphilitica  procul  dubio  aderat.  Die- 
herg 3)  omnium  hujus  generis  aegrotorum,  anam- 
nesi  comparata,  hunc  tumorem  in  quoque  genere 
cicatricum  existere  posse,  cognovit,  et  in  cicatri- 
cibus flagello  effectis  et  ex  vulneribus  combustio- 
ne, ferro  candenti  ortis,  tum  ex  vulneribus  sclope- 
tariis  et  ex  vesicatorio  prodeuntibus,  demum  ex  va- 
riolarum,  emplastri  tartari  stihiati,  fonticulorum, 
hirudinum  cicatricibus,  ut  ex  iis,  quae  exstirpa- 
tione carcinomatis  exortae  sunt.  — De  causis 
occasionalibus  nihil  certi  dici  potest,  quum  et 
continua  cicatricis  irritatio,  quae  vim  adjuvantem 


1)  £)eutfcf)e  $ltntf  1.  c. 

2)  X)cutf4)e  tflintf  1.  c. 

3)  1.  c. 

habeat  ad  tumorem  keloidem  cicatricum  oriendum, 
confirmari  non  possit.  Neque  genus,  neque  aeta- 
tem ullo  esse  momento  ad  tumores  illos  provo- 
candos, quod  ex  triginta  duobus  a Dieberg  ')  enu- 
meratis aegrotis  satis  elucet,  quum  isti  inter  sede- 
cim et  quinquaginta  novem  annos  nati  sint.  Com- 
memorandum videtur,  saepe  majores  in  viris,  quam 
in  feminis  tumores  keloides  cicatricum  inveniri. 
Nulla  adesse  videtur  dispositio  haereditaria  ad 
hunc  morbum,  constitutio  solum  lymphatica  inter 
omnes  maxime  ad  eum  proclivis  esse  dicitur. 

§•  7. 

Prognosis. 

Tumor  keloides  cicatricum,  non  quidem  mor- 
bus est  periculosus,  sed  pertinax  atque  deformans. 
Ceterum  melior  est  prognosis,  quam  spontanei, 
quum  nec  dolores  tam  acres  sint,  et  tumor  ipse, 
quamquam  rarissime,  exstirpatione  tolli  possit.  — 
Exulceratio,  quae  saepius  observatur  in  hoc 
tumore,  quam  in  spontaneo,  aptis  remediis  facile 
fugatur 1  2).  — Mors  febri  hectica  rarissime  ad- 
ducitur. — 

§•  8. 

Curatio. 

Si  quam  adesse  dyscrasiam  cognoverimus,  re- 
media antidyscrasica  in  usum  vocanda  sunt.  Exul- 
ceratio tumoris  keloidis  cicatricum,  si  quae  adest, 


1)  ‘Deutfdje  ^fintF  1.  c. 

2)  Vid.  histor.  morb.  seq. 


ita  optime  sanatur,  ut  munditie  adhibita,  emplastris 
simplicibus  obtegatur  vulnus  l).  Tumor  keloides 
cicatricum  non  exulcerans,  laudatis  bis  remediis 
curatur,  ut: 

1)  Compressione,  praecipue  in  hominibus 
a cultro  abhorrentibus,  quae  longum  per  tempus 
atque  eo  optime  a lllandin  2)  compressorio  invento 
exhibenda.  - 

2)  C a uter  i s a ti  o ne  usi  sunt  nonnulli,  eamque 
quoque  diversissimo  causticorum  genere,  praecipue 
pasta  e zinco  chlorato  facta,  instituerunt.  Yel- 
peau  3)  pasta  utitur  ex  acido  sulphurico  concen- 
trato  et  croco  facta,  eamque  propterea  laudat, 
quod  et  elfectns  cauterisationis  lines  melius  obser- 
vari possint,  et  crustae  fiant  sicciores,  quibus  cica- 
trices bonae  plerumque  provocari  soleant. 

3)  Excisio,  quae  curandi  ratio  optima  duci- 
tur, ita  instituitur,  ut  sectionibus  ellipticis  una  cum 
tumore  et  sanae  cutis  pars  quaedam  excidatur.  Si 
quidem  tumor  extremitatibus  inhaeret,  atque  jam 
exulceratus  est,  febris  hectica,  atque  mors  timenda 
sunt,  ipsaque  amputatio  necessaria  fieri  potest 4). — 

Quum  vero  nulla  methodo,  quod  optamus, 
semper  assequimur,  quod  ex  triginta  duobus  a 
Dieberg  5)  enumeratis  collectisque  morbi  casibus 
elucet,  Blandin  6)  omnes  tres  methodos,  supra  com- 

1)  Vid.  hist.  morb.  adj, 

2)  cf.  Gaz,  medie,  de  Paris  1842.  p.  221. 

3)  ef.  Gaz.  med.  1.  c. 

4)  'Seutftf)e  Hltntf  c.  1. 

5)  X)eutfd)c  Slinif  1.  e. 

6)  Gaz.  med.  de  Paris  1843.  p.  371. 

memoratas,  inter  se  esse  conjungendas  putat,  ita, 
ut  prima  esset  Excisio,  tum  Caute risatio, 
deinde,  postquam  per  primam  intentionem  con- 
junctum esset  vulnus , cicatricis  C o m p r essi  o. 
Desportes  *)  post  Exstirpationem,  tantum  Cauteri- 
satione  usus  est,  Compressione  neglecta,  sed  tumo- 
res keloides  cicatricum  excisi  iterum  exorti  sunt. 

Historia  morhi. 

Augustus,  Julius  Schmunk,  septem  et  viginti 
annos  natus,  patrem  phthisi  sibi  ereptum  jam  ante 
duodeviginti  annos  mortuum  esse,  matrem  adhuc 
viventem  optima  valetudine  uti  retulit.  Inter  com- 
plures fratres,  unum  tantum,  aetate  majorem, 
phthisi  laborare  edixit.  Augustus  Schmunk,  unde- 
viginti annos  natus,  ad  pictorem  quendam  artis 
ejus  ediscendae  causa  se  contulit.  Hac  ratione 
evenit,  ut  saepissime  colores,  Cerussam,  colorem 
viridem  Vienensem,  colorem  caeruleum  Bremensem 
tereret.  Ex  quibus  color  B remensis  non  sine  cau- 
telis quibusdam  agitatus  est.  Ex  vigesimo  primo 
aetatis  anno  aegroti,  glandulae  submaxillares  et 
cervicales  intumescere  quoque  anno,  plerumque 
tempore  vernali,  intumescentiaqne  dies  quatuorde- 
cim  usque  ad  viginti  perseverasse  narrabatur. 
Syphilidis  suspicio  nulla  aderat.  Die  vigesimo 
mensis  Martii  anni  1848  collum  aegroti  valde  intu- 
muisse narratur,  ita  ut  rigidum  fieret,  brevi  post 
et  in  faucibus  tumor  in  ea  parte  est  animadversus, 


1)  Gaz,  med.  1,  c*. 


qua  est  tonsilla  sinistra,  qui  compluribus  in  locis 

hu»c  'n  modum  exulceraretpn*,  «•»  ^“irroto 

iides  haberi  potest,  quotidie  usque  ad  mensem  Sep- 
tembris anni  ejusdem  circiter  unciae  viginti  sep- 
tem (??)  muci  subalbi,  glutinosi,  foetidi  exspueren- 
tur. Gustus  erat  lutulentus  mucidusque  et  in  ore 
ardor  vehemens  sentiebatur.  Lac  et  panis  albus 
undecim  per  hebdomades  aegroto  pro  victu  prae- 
bebantur. Alvus  interdum  per  qua  tuor  dies  non 
dejecta,  remediis  purgantibus  salinis  tantum  solvi 
poterat.  Iscburia  quoque  affuisse  urinaque  radio 
tenui  <1  oloribus  cum  pungentibus  emissa  esse  dici- 
tur. Dolores  artuum,  praesertim  humerorum,  ge- 
nuum, pedum  vehementissime  excruciare  solebant 
aegrotum.  Magna  lassitudo  sentiebatur,  oedema 
pedum  adfuit.  Quotidie  tempore  vespertino,  inter 
horam  quartam  et  sextam  frigores  intercedere  sole- 
bant, quos  ardor  et  sudores  usque  amatutinum 
tempus  perseverantes  sequebantur.  Jam  usque  ad 
mensem  Majum  anni  1849  haec  propria  atque  du- 
bia in  aegroto  symptomata  observari  potuerunt, 
quum  paullatim  in  fronte  complures  tumores  rubri 
orirentur,  ex  quibus,  quum  non  multo  post  aperi- 
rentur, fluidum  quoddam  non  purulentum  evacua- 
batur. In  tumoribus  evacuatis  crustae  exti  terunt, 
sub  quibus  ulcera  pus  secernentia  formabantur. 
Similes  tumores  in  poplitibus  et  cruribus  orti  sunt, 
qui,  postquam  aperti  sunt,  crustis  tegebantur,  non 
vero  in  ulcera  pus  secernentia  mutabantur. 

Quum  vero  aegrotus,  has  molestias  non  respi- 
ciens, laborem,  quo  assueverat,  continuaret,  colo- 

resque,  quos  diximus,  adhuc  tereret,  mense  Junio, 

manu  dextra  et  pede  sinistro  claudicare  coepit. 
Huo  morbo  aegrotus  usque  ad  diem  tertium  mensis 

Augusti  a labore  suo  prohibitus  est.  Post  hunc 
vero  diem  suum  laborem  continuare  coepit,  cerus- 
samque plerumque  terebat.  Q,ua  re  nova  ulcera 
in  fronte,  in  dorso,  in  lumbis,  totisque  cruribus 
atque  genubus  simul  cum  oedemate  crurum  orie- 
bantur, statusque  ex  hoc  tempore  febrilis  semper 
aderat.  In  cicatrice  genu  dextri  tumor  quideni 
extitisse  fertur.  Quum  oedema  pedis  dextri  aug< 
retur , doleresque  in  diem  majores  fierent,  quum 
jam  per  totam  corporis  superficiem  ulcera  ita  dif- 
fusa essent,  ut  mense  Octobri,  anni  1849  et  in  ca- 
pite crinito  et  narium  atque  aurium  membrana 
mucosa  invenirentur,  aegrotus  a mense  Augusto, 
anni  1849  usque  ad  mensem  Januarium,  anni  1850 
nullum  laborem  prastare  potuit.  Hoc  per  tempo- 
ris spatium  aegrotus,  quibus  usus  sit  remediis,  ne- 
scit, nisi  Kalio  jodato  magnam  ulcerum  partem 
ad  cicatrices  pervenisse.  Mense  Januario  anni  1850 
erysipelas  faciei  intercessit,  quod  tempore  legitimo, 
nullo  malo  provocato,  evanuit.  Attamen  Kalium 
jodatum  prorsus  porrigendum  non  videbatur. 
Magna  quidem  ulcerum  pars  hoc  jam  tempore  eo 
remedio  in  cicatrices  reducta  erat,  in  cicatricibus 
tamen  tumores  keloides  sunt  orti. 

Anno  1850  ulcera  post  aurem  sinistram  orta 
sunt,  quorum  in  cicatricibus  postea  tumores  keloi- 
des non  sunt  reperti.  Simul  et  eodem  anno  inflam- 
matio rheumatica  utriusque  articulationis  cubiti 

accessit.  Mense  Julio,  anni  1851,  in  nosocomio 
Berolinensi,  quod  a caritate  nomen  gerit,  tumores 
keloides  cicatricum,  qui  sub  mento  atque  aure  si- 
nistra erant,  ei  excisi  sunt,  qui  tamen  post  sex 
jam  hebdomades  redierunt.  Quum  iterum  in  no- 
socomium Berolinense  receptus  esset,  decoctum 
Zittmanni  contra  ulcera  in  dies  crescentia  longeque 
jam  propagata  sine  ullo  effectu  adhibitum  est. 
Quum  aegrotas  e nosocomio  decessisset,  Kalio  jo- 
*dato  ulcera  quidem  ad  cicatrices  reducta  sunt,  in 
quibus  tamen  tumores  keloides  oriebantur. 

Die  demum  duodecimo  mensis  Februarii,  anni 
1852,  aegrotus  in  nosocomium  Gryphisvaldense  re- 
ceptas, haecce  praebuit  symptomata : aegrotas, 

statura  humili,  constitutione  debili  et  nervosa,  voce 
obtusa,  tremore  exiguo  praeditus,  his  in  corporis 
partibus  tumores  keloides  cicatricum,  et  forma  et 
magnitudine  diversi,  quorum  nonnulli  manus  erant 
magnitudine,  praebuit:  tres  in  fronte,  qui  novis- 
simi videbantur;  sub  aure  sinistra  duos;  in  regione 
parotidea  unum,  cujus  forma  erat  notunda;  in  an- 
teriore parte  colli  duos;  in  cervice  quattuor;  sub 
scapula  sinistra  unum;  in  lumbo  sinistro  tres;  in 
parte  axillari  brachii  dextri  unum;  in  humero  si- 
nistro tres  atque  in  parte  aliquantum  ad  dorsum 
mergente  quattuor,  quorum  forma  oblonga;  in  anti- 
nrachio  sinistro  unum;  in  femore  sinistro  septem, 
n poplite  sinistro  unum;  in  glutaeo  dextro  unum, 
n crure  dextro  tres  inter  se  confluentes. 

Cicatrices,  quae,  quo  vetustiores,  eo  pluribus 
rasculis  sanguineis  praditae  et  turgidiores  et  durio- 

res  erant,  ex  cuti  sana  complures  lineas  stricte 
prominebant,  nonnul lisque  earum  in  locis  singu- 
lares crines  reperti  sunt.  Quibusdam  in  cicatrici- 
bus noduli  rubri,  pisi  magnitudine,  atque  duri  visi 
sunt,  qui,  quum  paullatim  aliquantum  prurientes 
crescerent,  interdum  inter  se  continebant,  itaque 
tumorem  formabant  majorem.  Qua  cicatricum  mu- 
tatione factum  est,  ut  nonnulli  tumores,  qui  keloi- 
des  esse  cogniti  sunt,  formam  rotundam,  ut  qui 
erat  in  regione  parotidea,  alii  formam  oblongam 
assequerentur;  in  compluribus  autem  reperti  sunt 
processus  in  cutim  prodeuntes.  Tumor  heloides 
cicatricum,  qui  in  antibrachio  sinistro  erat,  maxime 
animum  in  se  advertit.  Ex  media  enim  parte  an- 
tibracbii  atque  interna,  qua  tumoris  heloidis  ini- 
tium sive  corpus  erat,  tres  processus  ad  latus  dex- 
trum prodiebant,  tum  inferne  usque  ad  capitulum 
ulnae  alter  decurrit  processus,  qui  angulum  acu- 
tum ibi  faciens,  per  partem  antibracbii  externam 
ad  tumoris  corpus  beloidis  rediit. 

Epidermis  tumorum  keloidum  attenuata,  paul- 
lulum  micans  erat,  culisque  eos  circumdans  ali- 
quantum contracta.  Non  adeo  multa  vasa  sangui- 
nea aderant.  In  omnibus  cicatricibus  aut  unus 
tantum  tumor  inveniebatur,  aut  complures  nodi 
minores. 

Nonnulli  tumores  keloides  cicatricum  jam  tum 
exulceraverant,  quum  aegrotus  in  nosocomium 
nostrum  receptus  esset,  inter  quos  ii  quattuor, 
qui  in  cervice  erant,  et  qui  in  humero  si- 
nistro. Et  hoc  ipso  tempore,  quo  apud  nos  ma- 

nebat  aegrotus,  alii  tumores  keloides,  ut  unus  in 
radice  narium,  duo  sub  aure  sinistra,  unus  in  hu- 
mero dextro  et  alii  sine  ulla  causa  externa 
exulceraverunt,  quamquam  et  mundities  et 
quies,  quemadmodum  fieri  potuit,  aegroto  prae- 
scripta sunt.  -Jam  et  perfecte  cognosci  potuit,  quo 
modo  tumores  keloides  cicatricum  in  ulcera  tran- 
sirent. Noduli  enim  isti  rubri,  ex  cicatricibus  cum 
inflammatione  cutis  diffusa  exorti,  quum  inter  se, 
saepe  quoque  non,  confluentes,  paullatim  se  am- 
plificassent,  cutisque  tenuis,  quae  eos  obtegebat, 
corrosa  esset,  liquorem  subflavum  secernere  coe- 
perunt, ulcerum  formam  paullatim  acceperunt,  sub- 
que  cuti  celeriter  diffundebantur.  Multa,  hoc  modo 
ex  tumoribus  keloidibus  cicatricum  exorta  ulcera 
erant  profunda,  alia  plana,  eorumque  fundus 
erat  subflavus,  margines  aliquantum  duri,  rubri, 
suffusi,  atque  etiain  ex  iis  secretum  subflavum,  li- 
quidum, non  purulentum  continuo  effluebat. 

Omnia  remedia  localia,  quae,  Kalio  jodato 
excepto,  contra  haec  ulcera  adbibita  sunt,  sine  ullo 
effectu  erant,  atque  ulcera  continuo  diffundebantur, 
postquam  vero  drachmae  duae  Kalii  jodati  jam 
per  triginta  sex  horas  consumptae  sunt,  in  ulce- 
rum marginibus  annuli  subeaeruleo-alhi,  qui  cica- 
trisationem  jam  incepisse  ostenderunt,  conspicieban- 
tur, fundusque  ulcerum  colorem  luridum  evanuis- 
set, granulationibus  tegebatur. 

Cujus  nyjrbi  dyscrasiam  et  quidem  syphilidem 
causam  esse  praecipue  suspicabamur,  quum  ex  eo, 
quod  ulcera  existerent,  quorum  in  cicatricibus  tu- 

mores  keloides  orirentur,  tum  ex  eo,  quod  mirum 
in  modum  Kalium  jodatum  ulcera  prohiberet,  no 
latius  diffunderentur. 

Aegrotus  autem,  quod  maxime  dolendum,  post 
ulcerum  sanationem,  quorum  tamen  in  cicatricibus 
tumores  adhuc  keloides  aderant,  ex  nosocomio  de- 
cessit, atque  ne  minimam  quidem  tumorum  partem 
investigationis  microscopicae  causa  excidi  per- 
misit. 

Exp.  Glubrecht:  de  ophthalmologia. 

Exp,  Haechermann:  de  morbis  cerebri,  de  auscultatione 

et  percussione,  de  medicina  forensi  atque  politia 
medica. 

Exp.  M.  Schultze:  repetitorio  de  anatomia  corporis  hu- 

mani interfui. 

111,  Haeser:  de  encyclopaedia  et  methodologia  medica,  de 
pathologia,  therapia  et  diagnostice  universali,  de  hi- 
storia medicinae,  de  morbis  epidemicis. 

111.  Bardeleben : de  chirurgia  generali  et  speciali,  de  akiur- 
gia,  de  otologia.  Idem  dux  mihi  exstitit  in  opera- 
tionibus in  cadavere  instituendis  nec  non  in  clinico 
chirurgico  et  ophthalmiatrico. 

111.  Be  rndt:  de  pathologia  et  therapia  speciali,  de  arte  ob- 
stetricia. de  morbis  organorum  sexualium  et  uropoe- 
ticorum,  de  morbis  puerperarum;  eundem  in  clinico 
medico  et  obstetricio  ducem  secutus  sum. 

Quibus  omnibus  viris  optime  de  me  meritis  summeque  co- 
lendis maximas,  quas  debeo,  gratias  ago,  semperque  eorum 
memoriam  grato  animo  retinebo. 

Jam  vero  tentaminibus,  quum  philosophico,  tum  medico 
atque  examine  rigoroso  rite  superatis,  spero,  fore  ut,  disserta- 
tione et  thesibus  meis  publice  defensis,  summi  medicinae,  chi- 
rurgiae artisque  obstetriciae  in  me  conferantur  honores. 


TIIESES. 

I. 

Incitamentum  praecipuum  respirationis  inci- 
pientis recens  natorum  in  sanguinis  mutata  mixtione 
est  positum. 

II. 

In  hydroceles  cura  incisio  omnibus  aliis  ope- 
rationibus est  praeferenda. 

III. 

Placentae  retentio  nunquam  naturae  commit- 
tenda. 

IV. 

Dysenteria  morbis,  quos  vocant  erysipelatosis, 
adnumcranda  est. 


